
Teorii alternative ale gravitaţiei cuantice 

Gravitaţia bimetrică este o clasă de teorii modificate ale gravitaţiei în care se 
folosesc doi tensori metrici în loc de unul, 1 a doua metrică putând fi folosită la energii 
înalte. în cazul în care cele două metrici interacţionează, apar două tipuri de gravitoni, 
unul masiv şi unul fără masă. Setul de teorii încearcă să explice gravitaţia masivă. 2 3 4 5 
Astfel de teorii sunt cele ale lui Nathan Rosen, (1909-1995)3 sau Modified Newtonian 
Dynamics (MOND) a lui Mordehai Milgrom. Evoluţiile gravitaţiei masive au încurajat 
apariţia de noi teorii consistente ale gravităţi ei bimetrice,4 dar niciuna nu reflectat 
observaţiile fizice mai bine decât teoria relativităţii generalei Unele dintre aceste teorii 
(MOND, de ex.) sunt alternative la energia întunecată. Alte teorii bimetrice nu iau în 
considerare gravitonii masivi şi nu modifică legea lui Newton, descriind universul ca o 
varietate de două metrici riemanniene cuplate, unde materia interacţionează prin 
gravitaţie. Unele din ele stipulează viteza variabilă a luminii la densitate energetică 
ridicată. 6 7 

Bigravitaţia lui Rosen (1940)7 propune ca în fiecare punct al spaţiu-timpului să 
existe un tensor metric euclidian în plus faţă de tensorul metric riemannian. Astfel, în 
fiecare punct al spaţiu-timpului există două valori. Primul tensor metric descrie 
geometria spaţiu-timpului, şi deci câmpul gravitaţional. Al doilea tensor metric, se 
referă la spaţiu-timpul plat şi descrie forţele inerţiale. Bigravitaţia lui Rosen satisface 
principiul covarianţei şi echivalenţei. Bigravitaţia lui Rosen şi TGR diferă în cazul 
propagarea undelor electromagnetice, al câmpului extern al unei stele de înaltă 
densitate, şi în comportamentul undelor gravitaţionale intense care se propagă printr- 
un câmp gravitaţional static puternic. Predicţiile radiaţiei gravitaţionale din teoria lui 
Rosennu fost infirmate de observaţiile pulsarului binar Hulse-Taylor. 8 


1 N. Rosen, „General Relativity and Fiat Space. I”, Physical Review 57, nr. 2 (15 ianuarie 1940): 57 (2): 147- 
150, https://doi.org/10.1103/PhysRev.57.147. 

2 S. F. Flassan şi Rachel A. Rosen, „Bimetric Gravity from Ghost-Free Massive Gravity”, Journal ofHigh 
Energy Physic's 2012, nr. 2 (24 februarie 2012): 1202 (2): 126, https://doi.org/10.1007/JHEP02(2012)126. 

3 Rosen, „General Relativity and Fiat Space. I”, 57 (2): 147-150. 

4 Lisa Zyga, „Gravitaţional Waves May Oscillate, Just like Neutrinos”, 2017, https://phys.org/news/2017-09- 
gravitational-oscillate-neutrinos.html. 

5 Clifford Will, The Renaissance of General Relativity, in The New Physics (Cambridge: Cambridge University 
Press, 1992), 18. 

6 J. P. Petit şi G. D’Agostini, „Cosmological bimetric model with interacting positive and negative masses and 
two different speeds of light, in agreement with the observed acceleration of the Universe”, Modern Physics 
Letters A 29, nr. 34 (27 octombrie 2014): 29 (34): 1450182, https://doi.org/10.1142/S021773231450182X. 

7 Rosen, „General Relativity and Fiat Space. I”, 57 (2): 147-150. 

8 Will, The Renaissance of General Relativity, in The New Physics, 18. 

Bigravitaţia masivă a apărut în 2010, dezvoltată de Claudia de Rham, Gregory 
Gabadadze şi Andrew Tolley (dRGT) 9 în teoria dRGT apare o "metrică de referinţă" 
nondinamică. Valoarea metrică de referinţă trebuie specificată manual. O extensie 
ulterioară a fost introdusă de Fawad Hassan şi Rachel Rosen. 10 

Gravitaţia cuantică bohmiană încorporează configuraţia reală în teorie ca 
variabila de bază şi stipulează că aceasta evoluează intr-un mod natural sugerat de 
simetrie şi de ecuaţia lui Schrodinger. 11 Teoria rezolvă problema timpului (acelaşi rol 
ca în TGR), şi parţial problema difeomorfismului. Nu are problemele legate de rolul 
observatorilor şi observabilelor, deoarece aceştia nu joacă niciun rol în această teorie. 
Funcţia de undă dependentă de timp, care satisface ecuaţia lui Schrodinger, nu 
estenecesară aici. 

Gravitaţia cuantică bohmiană implică o tranziţie simplă de la mecanica 
cuantică, încorporând configuraţia reală în teorie ca variabila de bază şi stipulând că 
aceasta evoluează intr-un mod natural sugerat de simetrie şi de ecuaţia lui 
Schrodinger. 


9 Claudia de Rham, Gregory Gabadadze, şi Andrew J. Tolley, „Resummation of Massive Gravity”, Physical 
Review Letters 106, nr. 23 (10 iunie 2011): 106 (23): 231101, https://doi.org/10.1103/PhysRevLett.106.231101. 

10 Hassan şi Rosen, „Bimetric Gravity from Ghost-Free Massive Gravity”, 1202 (2): 126. 

11 Sheldon Goldstein şi Ştefan Teufel, „Quantum spacetime without observers: ontological clarity and the 
conceptual foundations of quantum gravity”, arXiv:quant-ph/9902018, 5 februarie 1999, 
http://arxiv.org/abs/quant-ph/9902018. 

Unificarea (Teoria Finală) 

Domeniile de aplicabilitate ale TGR şi TCC sunt diferite, astfel încât cele mai 
multe situaţii necesită folosirea doar a uneia din cele două teorii . 12 Suprapunerile apar 
în regiuni de dimensiuni extrem de mici şi de masă ridicată, precum gaură neagră sau 
universul timpuriu (imediat după Big Bang). Acest conflict se presupune că poate fi 
rezolvat doar unificând gravitaţia cu celelalte trei interacţiuni, pentru a integra TGR şi 
TCC într-o singură teorie. Teoria corzilor afirmă că la începutul universului (până la 
10-43 secunde după Big Bang), cele patru forţe fundamentale au fost o singură forţă 
fundamentală. Conform fizicalismului din filosofie, o TF fizică va coincide cu o teorie 
filosofică finală. 

Au fost propuse mai multe teorii unificatoare. Marea unificare presupune 
existenţa unei forţe electronucleare. Ultimul pas în unificare ar necesita o teorie care 
să includă atât mecanica cuantică cât şi gravitaţia prin relativitatea generală (”teoria 
finală”). După 1990, unii fizicieni consideră că teoria M 11-dimensională, identificată 
adesea cu una dintre cele cinci teorii ale supercorzilor perturbative, sau uneori cu 
supergravitaţia maximal-supersimetrică 11-dimensională, este teoria finală. Ideea 
teoriei M J 3 a preluat din ideile teoriei Kaluza-Klein, în care s-a constatat că folosirea 
unui spaţiu-timp 5-dimensional pentru relativitatea generală (cu una din dimensiuni 
mică) se vede, din perspectiva 4-dimensională, la fel ca relativitatea generală obişnuită 
împreună cu electrodynamica lui Maxwell. O proprietate importantă a teoriei corzilor 
este supersimetria sa (versiunea teoriei supercorzilor) care, împreună cu dimensiunile 
suplimentare, sunt cele două propuneri principale pentru rezolvarea problemei. 
Dimensiunile suplimentare ar permite gravitaţiei să se răspândească în celelalte 
dimensiuni, celelalte forţe rămânând limitate intr-un spaţiu-timp 4-dimensional. 

încercările de a folosi gravitaţia cuantică în bucle (GCB) într-o TF au eşuat, dar 
adepţii acestui program continuă cercetările. ^ 

Există încercări de a dezvolta o teorie finală şi prin alte teorii, precum teoria 
sistemelor de fermioni cauzală care conţine cele două teorii fizice curente (relativitatea 
generală şi teoria câmpului cuantic) drept cazuri limitative. O altă teorie este cea a 


12 S. Carlip, „Quantum Gravity: a Progress Report”, Reports on Progress in Physics 64, nr. 8(1 august 2001): 64 
(8): 885-942, https://doi.Org/10.1088/0034-4885/64/8/301. 

13 Steven Weinberg, Dreams Of A Final Theory: The Searchfor The Fundamental Laws ofNature (Random 
House, 2010). 

14 Sundance Bilson-Thompson et al., „Partide Identifications from Symmetries of Braided Ribbon NetWork 
Invariants”, arXiv:0804.0037 [hep-th], 1 aprilie 2008, http://arxiv.org/abs/0804.0037. 

seturilor cauzale. Altă propunere este E8 a lui Garrett Lisi, care propune unificarea în 
cadrul grupului Lieps Modelul Ştrand al lui Christoph Schiller încearcă să reflecte 
simetria gauge a modelului standard al fizicii particulelor, iar o altă versiune implică 
ER=EPR, care susţine că particulele inseparabile sunt legate printr-o gaură de vierme 
(sau podul Einstein-Rosen). 16 

Jiirgen Schmidhuber este pentru TF, afirmând că teoremele de incompletenţă 
ale lui Godel 1 ? sunt irelevante pentru fizica computaţională. 18 Majoritatea fizicienilor 
susţin că teorema lui Godel nu implică imposibilitatea unei TF. 1C J Unii fizicieni, inclusiv 
Einstein, consideră că nu trebuie confundate modelele teoretice cu adevărata natură a 
realităţii, şi susţin că aproximările nu vor ajunge niciodată la o descriere completă a 
realităţii. 20 O dezbatere filosofică este cu privire la dacă o teorie finală poate să fie 
numită legea fundamentală a universului . 21 Adepţii TF reducţioniste afirmă că teoria 
reprezintă legea fundamentală. Alt punct de vedere este că legile emergente (precum a 
doua lege a termodinamicii şi teoria selecţiei naturale) ar trebui considerate la fel de 
fundamentale, şi deci independente. 

Numele de "teoria finală" este contrazis de natura probabilistică a predicţiilor 
mecanicii cuantice, de sensibilitatea la condiţiile iniţiale, limitările datorate 
orizonturilor evenimentelor, şi alte dificultăţi deterministe. Frank Close contrazice 
ideea de TF susţinând că straturile naturii sunt ca nişte straturi de ceapă, şi numărul 
acestor straturi ar putea fi infinit, 22 implicând o serie infinită de teorii fizice. 
Weinberg 2 3 afirmă că devreme ce este imposibil să calculăm precis chiar şi un proiectil 
real în atmosfera Pământului, nu putem vorbi de o TF. 


15 A. Garrett Lisi, „An Exceptionally Simple Theory of Everything”, arXiv:0711.0770 [gr-qc, physics:hep-th], 6 
noiembrie 2007, http://arxiv.org/abs/0711.0770. 

16 Ron Cowen, „The Quantum Source of Space-Time”, Nature News 521 , nr. 7578 (19 noiembrie 2015): 527 
(7578): 290-293, https://doi.org/10.1038/527290a. 

17 Teoremele de incompletenţă ale lui Godel sunt două teoreme ale logicii matematice care stabilesc limitări 
inerente tuturor sistemelor axiomatice, cu excepţia celor mai triviale, capabile de aritmetică. Prima teoremă 
afirmă că orice teorie generată efectiv, capabilă să exprime aritmetica elementară, nu poate fi atât consistentă, cât 
şi completă. 

18 Jiirgen Schmidhuber, „A Computer Scientist’s View of Life, the Universe, and Everything. Lecture Notes in 
Computer Science”, 1997, 201-208, http://people.idsia.ch/~juergen/everything/. 

19 Jiirgen Schmidhuber, „Hierarchies of generalized kolmogorov complexities and nonenumerable universal 
measures computable in the limit”, International Journal of Foundations of Computer Science 13, nr. 04 (1 
august 2002): 13 (4): 587-612, https://doi.org/10.1142/S0129054102001291. 

20 Abraham Pais, Subtle Is the Lord: The Science and the Life of Albert Einstein (Oxford ; New York: Oxford 
University Press, 2005), cap. 17. 

21 Weinberg, Dreams Of A Final Theory. 

22 Frank Close, The New Cosmic Onion: Quarks and the Nature of the Universe, Revised edition (New York: 
CRC Press, 2006). 

23 Weinberg, Dreams Of A Final Theory. 

Unificarea nu implică neapărat reducţia. Teoria câmpului cuantic şi relativitatea 
generală sunt ele însele teorii unificate. Relativitatea generală este o generalizare 
gravitaţională a teoriei speciale a relativităţii care a unificat electromagnetismul cu 
mecanica clasică non-gravitaţională, iar teoria câmpului cuantic este o combinaţie 
între relativitatea specială şi mecanica cuantică. Modelul standard este deseori 
prezentat ca un exemplu de unificare de succes. în încercarea de unificare a gravitaţiei 
cu celelalte forţe, gravitaţia cuantică în bucle este o versiune "minimalistă" (este doar 
o încercare de cuantizare a relativităţii generale). Teoria corzilor încearcă să fie "teorie 
a tuturor", în care un singur tip de interacţiune determină orice alte aspecte ale 
realităţii. 

între teoria cuantică şi relativitatea generală există probleme de compatibilitate 
conceptuală în dezvoltarea unei gravitaţii cuantice: independenţa de fundal a 
relativităţii generale datorită lipsei unui cadru de referinţă preferat, este opusă 
geometriei din teoria cuantică care implică o dependenţă de fond legată de existenţa 
unui cadru de referinţă preferat. 2 ! Metrica în relativitatea generală determină 
geometria spaţiu-timpului şi acţionează ca un potenţial. Deoarece este o variabilă 
dinamică, rezultă că geometria însăşi este dinamică. Teoria cuantică necesită o 
geometrie fixă, rezultă un tratament foarte diferit al spaţiu-timpului faţă de TGR. O 
teorie a gravitaţiei cuantice poate renunţa la dependenţa de fond, sau se poate modifica 
teoria cuantică. 

Conform lui Reiner Hedrich, teoria corzilor este o construcţie matematică fără 
niciun control empiric, care pare să transceadă din ce în ce mai mult contextul fizicii, 
prin creşterea autoimunizării, devenind în final o formă de metafizică a naturii de 
inspiraţie matematică. 2 ^ întoarcerea la o metafizică a naturii trebuie văzută ca un pas 
retrograd. Teoria corzilor poate fi înţeleasă ca o reîntoarcere la idealului antic al unei 
aprofundări a naturii exclusiv prin intermediul intelectului nostru (matematic), fără 
observaţii sau dispozitive experimentale. Jeremy Butterfield şi Christopher Isham 
subliniază că imensa auto-referinţă care se găseşte în toate teoriile gravitaţiei cuantice 
este o consecinţă a inexistenţei datelor empirice, a semnificaţiei metafizice a ipotezelor 


24 Steven Weinstein, „Absolute Quantum Mechanics”, Preprint, 2000, 52: 67-73, http://philsci- 
archive.pitt.edu/836/. 

25 Reiner Hedrich, „The Internai and Externai Problems of String Theory: A Philosophical View”, Journal for 
General Philosophy of Science / Zeitschrift fur Allgemeine Wissenschaftstheorie 38, nr. 2 (2006): 261-278. 

şi predispoziţiilor, şi a aparatul matematic şi modelului teoretic pe care sunt concepute 
teoriile respective. 26 

Baza matematică a teoriei corzilor (o versiune extinsă a aparatului teoriei 
câmpului cuantic) nu s-a schimbat semnificativ în timpul evoluţiei sale. Au mai existat 
încercări de unificare a gravitaţiei cu alte forţe pe baze matematice, precum teoriile lui 
Einstein, Schrodinger, Misner şi Wheeler de a unifica geometric gravitaţia şi 
electromagnetismul, dar şi acestea au eşuat. 2 ? Toţi cercetătorii, indiferent dacă sunt 
adepţi sau critici ai Teoriei Finale, încearcă să caute un răspuns la întrebarea de ce nu 
s-a reuşit până acum această unificare. în fond, nu există un consens nici măcar în a 
defini în ce constă efectiv unificarea, şi în ce măsură poate reflecta ea, epistemic, 
această eventuală unitate ontică. Limitele noastre epistemice ar putea face imposibilă 
o astfel de explorare. 

Practic, filosofii ştiinţei sunt sceptici în ceea ce priveşte motivaţiile filosofice ale 
acestei unităţi, şi în ceea ce priveşte succesul ei ştiinţific. 28 


26 Jeremy Butterfield şi Chris Isham, „Spacetime and the Philosophical Challenge of Quantum Gravity”, în 
Physics Meets Philosophy al the Panck Scale (Cambridge University Press, 2001), 33-89. 

27 Robert Weingard, „A Philosopher Looks at String Theory”, PSA: Proceedings of the Biennial Meeting of the 
Philosophy of Science Association 1988 (1988): 95-106. 

28 Nancy Cartwright, The Dappled World: A Study of the Boundaries of Science (Cambridge University Press, 
1999). 

Cosmologia 

La nivel cosmologic, modelul cosmologic standard conţine teoria gravitaţiei lui 
Einstein ca parte a "nucleului dur". Materia întunecată, energia întunecată, şi inflaţia 
au fost adăugate teoriei ca răspuns la observaţii. Niciuna dintre aceste ipoteze auxiliare 
nu a fost încă confirmată. Modelul cosmologic standard nu are predicţii de succes, el 
este în permanenţă ajustat în urma observaţiilor. Reproducerea spectrului fluctuaţiilor 
de temperatură în mediul cosmic cu microunde este considerat un succes al modelului, 
dar a fost obţinut prin modificarea forţată a parametrior modelului, cu inconsecvenţe 
cu valorile determinate în alte moduri mai directe. 

David Merritt 2 ^ atrage atenţia asupra unui program de cercetare alternativ, care 
a fost iniţiat la începutul anilor 1980 şi care a făcut predicţii noi; programul lui 
Mordehai Milgrom (MOND), iniţiat în 1983, a cărui principiu specific afirmă că legile 
gravitaţiei şi mişcării diferă de cele ale lui Newton sau Einstein în regimul de accelerare 
foarte scăzută (la nivel de galaxii). Programul are o lungă listă de alte predicţii, evitând 
ipotezele materiei întunecate şi a energiei întunecate. 

în cosmologie, metafizica implică un domeniu larg de întrebări dincolo de 
dovezile empirice, folosind uneori inferenţa speculativă. Analiza epistemologică în 
cosmologie ajută la evaluarea modelelor. Studiul filosofic oferă un cadru general 
pentru interpretarea inferenţelor care depăşesc ştiinţa. 3 ° 

în cosmologie există câteva principii ontologice care ajută la clasificarea 
modelelor în funcţie de caracteristici, la conceperea realităţii cosmice într-o descriere 
mai transparentă, şi permit să rezolvăm ecuaţiile matematice ca nişte construcţii 
centrale ale oricărui model. Aceste principii sunt: 3 1 

1. Omogenitatea spaţiului (distribuţia uniformă a materiei) 

2. Omogenitatea timpului (structură independentă de timpul cosmic global) 

3. Izotropia spaţiului (independenţa structurii de direcţia de observare) 

4. Homotetia spaţiului (independenţa structurii de transformările scalare) 


29 David Merritt, „Gravity: The Popper Problem”, IAI TV - Changing how the world thinks, 2 octombrie 2017, 
https://iai.tv/articles/gravity-the-popper-problem-auid-899. 

30 Petar V. Grujic, „Some epistemic questions of cosmology”, arXiv:0709.3191 [physics], 20 septembrie 2007, 
http://arxiv.org/abs/07093 191. 

31 Grujic. 

Astfel, modelul standard (Hot Big Bang) include modelele (a, c), modelul 
staţionar include (a, b, c), modelul ierarhic include (c, d)). 

Pentru a evalua epistemic modelele cosmologice, presupunem că legile fizice 
sunt valabile şi aceleaşi peste tot în cosmos, în spaţiu şi timp. Izotropia spaţiului este 
singura proprietate a cosmosului uşor de verificat. Deoarece inferenţa asupra 
proprietăţilor şi fenomenelor fizice este întotdeauna indirectă şi legată de modelele 
teoretice, dovezile empirice se bazează pe valabilitatea acestor construcţii teoretice. 3 2 
în estimarea distanţelor cosmice luăm în considerare schimbarea de culoare a liniilor 
spectrale de la aceste obiecte şi ne bazăm pe interpretarea acestei schimbări, atribuită 
efectului Doppler (cinematic), fenomenelor gravitaţionale (dinamic), dilatării spaţiului 
(geometric) etc., în funcţie de modelul nostru al universului. în cadrul "spaţiului 
epistemic", principiile ontologic definite (a, b, c) sunt postulate, dar a patra (d) nu mai 
este valabilp la scări suficient de mici. , inclusiv probabil gravitaţională. O parte a 
cosmosului observabil, cosmografia, poate fi privită ca o structură construită pe 
componente particulare elementare. 

Modelele cosmografice încep cu galaxia ca unitate elementară. Cosmologia 
tratează galaxiile ca puncte fizice, dotate cu mişcări colective (coerente) şi proprii 
(haotice). 

în cosmologie, predicţiile teoretice sau descrierile trebuie să fie în concordanţă 
cu dovezile empirice, rezultă că modelele vor fi adaptate la noile situaţii empirice, sau 
se pot introduce noi elemente externe în model, cu condiţia să nu contrazică structura 

iniţială .33 

Piatra de încercare pentru un model cosmologic este modul în care tratează 
problema începutului, inclusiv condiţiile iniţiale şi problema eshatologică. Abordarea 
abderiană este imună la aceste probleme. în general, o bună teorie include un model 
matematic formal şi procedura de cuplare cu realitatea fizică. Hawking a propus o 
soluţie care are ca scop formularea unui model care este autosuficient. 

Astfel, programul de cercetare pentru modelul cosmologic standard este un 
program unificator în sensul metodologiei programelor de cercetare a lui Lakatos, 
incluzând mai multe programe unificate (precum cel pentru Big Bang, evoluţia stelară 
şi a galaxiilor, singularităţile gravitaţionale, etc.). Aceste programe unificate sunt în 


32 Grujic. 

33 P. Duhem, „La Theorie Physique, Son Objet Et Sa Stmcture”, Revue Philosophique de la France El de 
l’Etranger 61 (1906): 324-327. 

acelaşi timp subprograme de cercetare ale programului unificator întrucât, chiar dacă 
sunt create şi dezvoltate fără a fi impuse de programul unificator, trebuie să ţină conte 
de cerinţele acestuia pentru a fi validate şi încadrate în el. 

Relativitatea generală a apărut ca un model extrem de reuşit pentru gravitaţie şi 
cosmologie, care a depăşit până acum multe teste observaţionale şi experimentale 
neechivoce. Cu toate acestea, există indicii puternice că teoria este incompletă.34 
Problema gravitaţiei cuantice şi chestiunea realităţii singularităţilor spaţiu-timp 
rămân deschise. Datele observaţionale care sunt luate ca dovadă a energiei întunecate 
şi a materiei întunecate ar putea indica nevoia unei noi fizici. Chiar şi aşa cum este, 
relativitatea generală este bogată în posibilităţi de explorare ulterioară. Relativiştii 
matematici caută să înţeleagă natura singularităţilor şi proprietăţile fundamentale ale 
ecuaţiilor lui Einstein,35 în timp ce relativiştii numerici rulează simulări computerizate 
din ce în ce mai puternice (cum ar fi cele care descriu găurile negre care fuzionează). 
Un secol după introducerea sa, relativitatea generală rămâne o zonă de cercetare foarte 
activă. 


34 John Maddox, What Remains to Be Discovered: Mapping the Secrets ofthe Universe, the Origins of Life, and 
the Future ofthe Human Race, Ist Touchstone Ed edition (New York: Free Press, 1999), 52-59, 98-122. 

35 H. Friedrich, „Is General Relativity ‘Essentially Understood’?”, Annalen Der Physik 15, nr. 1-2 (2006): 15 (1- 
2): 84-108, https://doi.org/10.1002/andp.200510173. 

